Az indulót és a versenydalt, illetve az ahhoz készült videóklippet 2019. március 7-én ütemezett premierben mutatták be az Eurovíziós Dalfesztivál YouTube csatornáján. Az előadót az előző évekkel ellentétben televíziós nemzeti döntő nélkül egy közönségszavazás és egy eurovíziós előadókból álló zsűri választotta ki a szereplésre. Utóbbinak többek között Ruth Lorenzo (Spanyolország 2014), OVI (Románia 2010 és 2014, Paula Selinggel) és Helga Möller (Izland 1986, az Icy együttessel) is tagja volt.